Diari Oficial de la Generalitat Valenciana


Sumari del DOGV 9452, del 19-10-2022 (2022/9017)

RESOLUCIÓ de 28 de setembre de 2022, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 422.50, Promoció del valencià i gestió del multilingüisme, de la Conselleria d'Educació, Cultura i Esport, per ingressos no previstos de la Unió Europea, per import de 37.846 euros (expedient. 09. 019/22-132).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9452

Data del DOGV
:   19-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9017


Data del document
:   28-09-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de setembre de 2022, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 422.50, Promoció del valencià i gestió del multilingüisme, de la Conselleria d'Educació, Cultura i Esport, per ingressos no previstos de la Unió Europea, per import de 37.846 euros (expedient. 09. 019/22-132). [2022/9017]  
  
En el marc del programa «Erasmus+», acció clau 2: Cooperació per a la innovació i intercanvi de bones pràctiques, la Conselleria d'Educació, Cultura i Esport participa, com a soci coordinador, en el Conveni de subvenció 2020-1-ES01- KA201-083060, subscrit el 2 de desembre de 2020 amb la Comissió Europea a través del Servei Espanyol per a la Internacionalització de l'Educació (SEPIE) per dur a terme el projecte «El llegat de les dones: el nostre patrimoni cultural per a la igualtat».  
  
La durada prevista del projecte és de 36 mesos a partir de l'1 de setembre de 2020, i la quantia de la subvenció màxima aprovada per la UE per a finançar el projecte és de 361.755 euros. El 2021 es va ingressar i va generar crèdit per l'import de 37.684 euros que corresponia a la part que s'executa directament per la Conselleria del primer 40 % que es va avançar com a prefinançament. Una vegada fet efectiu l'ingrés del segon pagament en concepte de prefinançament, d'un altre 40 % de la subvenció, i ja que aquest import no s'ha inclòs en el pressupost d'ingressos per a aquest exercici, per la Conselleria d'Educació, Cultura i Esport es proposa generar crèdit en el capítol 2 del programa 422.50, Promoció del valencià i gestió del multilingüisme, per la part d'execució directa, que ascendeix a 37.846 euros, per a l'execució de les actuacions previstes en el projecte.  
A tal efecte, i en virtut del que disposa l'article 50 de la Llei 1/2015 d'hisenda pública, sector públic instrumental i subvencions, i dels articles 21 i 24 de la Llei 8/20073, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 492.01, «Unes altres transferències Unió Europea. Àrea d'Educació i Recerca», per import de 37.846 euros.  
  
Segon  
Autoritzar un augment del pressupost de despeses, en l'aplicació 22.42.25.736.86.6 per import de 37.846 euros.  
  
Tercer  
Com a conseqüència de l'import generat, es modifica l'FP3 del programa 422.50, en les dades relatives a l'aplicació d'ingressos 492.01, que s'estableixen en els termes següents:  
  
Codi Ingrés Origen/Destinació del finançament Cap. Import  
492.01 Unes altres transferències Unió Europea. Àrea d'Educació i Recerca. 37.846  
 Projecte «Erasmus+» Projecte «El llegat de les dones: el nostre patrimoni cultural per a la igualtat» 2 37.846  
  
  
València, 28 de setembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.